b"\n_START_ARTICLE_\nCareta antig\xc3\xa0s\n_START_PARAGRAPH_\nUna  m\xc3\xa0scara antig\xc3\xa0s  \xc3\xa9s un dispositiu d'\xc3\xbas individual, que s'ajusta al cap per protegir de vapors i gasos verinosos._NEWLINE_Consta d'un cos fabricat d'un material pl\xc3\xa0stic flexible que s'adapta a la cara, unes proteccions pl\xc3\xa0stiques per als ulls i una v\xc3\xa0lvula per expulsar l'aire._NEWLINE_A la m\xc3\xa0scara se li connecta per mitj\xc3\xa0 d'una rosca un filtre que \xc3\xa9s diferent segons siguin els requeriments de protecci\xc3\xb3. Aquest consta t\xc3\xadpicament d'un cos cil\xc3\xadndric amb dues obertures, una d'elles amb una rosca que es connecta a la m\xc3\xa0scara._NEWLINE_L'\xc3\xbas i la quantitat de m\xc3\xa0scares antig\xc3\xa0s va augmentar considerablement al comen\xc3\xa7ament de la Primera Guerra Mundial pel fet que durant aquest per\xc3\xadode va ser quan es van crear i utilitzar experimentalment les armes qu\xc3\xadmiques m\xc3\xa9s letals de la hist\xc3\xb2ria.\n_START_SECTION_\nEvoluci\xc3\xb3 tecnol\xc3\xb2gica en les m\xc3\xa0scares antig\xc3\xa0s\n_START_PARAGRAPH_\nInicialment les m\xc3\xa0scares es fabricaven partint d'una vulcanitzaci\xc3\xb3 de cautx\xc3\xba natural al qual se li s'acoblava el suport met\xc3\xa0l\xc2\xb7lic per al filtre, sivelles met\xc3\xa0l\xc2\xb7liques per a subjectar les corretges, que solien ser de tela o lona, i dues peces oculars de vidre principalment en forma esf\xc3\xa8rica._NEWLINE_El vidre en el visor causava entelament i el conseg\xc3\xbcent entorpiment de la visi\xc3\xb3, aix\xc3\xb2 va ser solucionat mitjan\xc3\xa7ant dues l\xc3\xa0mines anti-baf d'un material que, tot i transparent, absorbia el vapor d'aigua._NEWLINE_Modernament, el visor sol ser de policarbonat, el cos de silicones i altres pol\xc3\xadmers pl\xc3\xa0stics, les corretges de cautx\xc3\xba, silicona i l\xc3\xa0tex i les peces de connexi\xc3\xb3 amb filtres de polimers pl\xc3\xa0stics._NEWLINE_Les m\xc3\xa0scares modernes tenen sistemes per optimitzar la comunicaci\xc3\xb3, la majoria es basen en un diafragma pl\xc3\xa0stic situat davant de la boca, que vibra en parlar i permet una comunicaci\xc3\xb3 millor._NEWLINE_Tamb\xc3\xa9 hi ha m\xc3\xa0scares antig\xc3\xa0s amb un sistema addicional per beure mentre aquesta \xc3\xa9s usada._NEWLINE_Aquestes m\xc3\xa0scares s\xc3\xb3n comunament utilitzades amb altres equips de protecci\xc3\xb3, ja que alguns t\xc3\xb2xics no nom\xc3\xa9s afecten les vies respirat\xc3\xb2ries, pot ser usat en conjunt amb un vestit NBQ"